Vippeextensions skal ikke skade dine egne vipper! Dersom du går til en vippetekniker som vet hva hun/han holder på med, så vil vippene dine aldri bli skadet og du vil aldri trenge pause fra vippeextensions, men dersom du går til en som ikke vet hva hun/han holder på med, så kan det bli permanente skader. Kjenner du ubehag, så ta umiddelbart kontakt med salongen du har vært hos! Vippeextensions skal ikke gjøre vondt! Det kan en sjelden gang skje at en vipp vrir seg 360 grader og du vil da kunne kjenne lugging, men la den være eller kontakt salongen du har vært hos og de vil ordne den. Akkurat som håret på hodet så mister vi også vipper daglig, ca 3-5 vipper per øye, per dag. Vi får stadig nye vipper som vokser ut og det er disse du må fylle på etter ca 2-3 uker for å kunne ha vipper som ser fyldige og flotte ut måned etter måned.